अफगानिस्तान
अफगानिस्तान एशिया कय एक्ठु देश होय । एकर राजधानी काबुल होय ।अप्रैल २००७ मा अफगानिस्तान सार्क कय अठवां सदस्य बना। अफगानिस्तान कय पूरुब मा पाकिस्तान, उत्तर पूरुब मा भारत औ चीन, उत्तर मा ताजिकिस्तान, कज़ाकस्तान औ तुर्कमेनिस्तान औ पच्छु मा ईरान है।
अफ़ग़ानिस्तान रेशम राहि औ मनई प्रवास कय एक्ठु पुरान केन्द्र बिन्दु रहा है।हिँँया पुरातत्वविदन कय मध्य पाषाण काल कय मानव बस्ती कय साक्ष्य मिला है। इ क्षेत्र मा नगरीय सभ्यता कय शुरुआत 3000 से 2,000 ई.पू. कय आसपास मानि सका जात है। इ क्षेत्र एक्ठु अइसन भू-रणनीतिक जगहि पै है जवन मध्य एशिया औ पच्छु एसीया कय भारतीय उपमहाद्वीप कय संस्कृति से जोड़त है। इ जमिनी पै कुषाण, हफ्थलिट, समानी, गजनवी, मोहमद गौरी, मुगल, दुर्रानी औ अउर दूसर प्रमुख साम्राज्यन कय उत्थान भवा है। ब्रिटिश सेनाओं भी कयु दाई अफ़ग़ानिस्तान पे आक्रमण किहे रहा। वर्तमान मा अमेरिका कय तालेबान पे आक्रमण करेक बाद नाटो(NATO) कय सेना हिँया रहत है । अफ़ग़ानिस्तान कय प्रमुख नगर होय- राजधानी काबुल, कंधार (गंधार प्रदेश) भारत कय प्राचीन ग्रंथ महाभारत मा एका गंधार प्रदेश कहि गा है।हिँया कयु नसल कय मनई रहत हैं जवने मा पश्तून (पठान या अफ़ग़ान) सबसे ढेर हैं।एकरे अलावा उज्बेक, ताजिक, तुर्कमेन औ हज़ारा शामिल हैं। हिँया कय मुख्य भाषा पश्तो होय। फ़ारसी भाषा कय अफ़गान रूप कय दरी कहत हैं।
नाँव[सम्पादन | स्रोत सम्पादित करैं]
अफ़गानिस्तान नाँव मा अफ़गा़न कय मतलब होत है यँह कय पश्तून मनई लोग औ स्तान या स्थान कय मतलब होत है जगह ।
इतिहास[सम्पादन | स्रोत सम्पादित करैं]
मनई कय बसाहट १०,००० साल से भी ढेर पुरान होइ सकत है। ईसा कय १८०० साल पहिले आर्यन कय आगमन इहि जगहि भवा रहा। ईसा कय ७०० साल पहिले एकरे उत्तरी क्षेत्र मा गांधार महाजनपद रहा जवने कय बारे मा भारतीय स्रोत महाभारत औ अउर ग्रंथन मा बखान मिलत है। ईसापूर्व ५०० मा फ़ारस कय हखामनी शासकों एका जीत लिहिन। सिकन्दर कय फारस विजय अभियान कय तहत अफ़गानिस्तान भी यूनानी साम्राज्य कय अंग बनि गवा। एकरे बाद इ शक कय शासन मा आए। शक स्कीथि कय भारतीय अंग रहा। ईसापूर्व २३० मा मौर्य शासन कय तरे अफ़ग़ानिस्तान कय पूरा इलाका आय चुका रहा लेकिन मौर्यन कय शासन ढेर दिन तक नाइ रहा। एकरे बाद पार्थियन औ फ़िर सासानी शासक फ़ारस मा केन्द्रित आपन साम्राज्यन कय हिस्सा एका बना लिहिन। सासनी वंश इस्लाम कय आवै से पहिले कय अंतिम ईरानी वंश रहा। अरब लोग ख़ुरासान पै सन् ७०७ में अधिकार जमा लिहिन। सामानी वंश, जवन फ़ारसी मूल कय लेकिन सुन्नी रहे,९८७ इस्वी मा आपन शासन गजनविन से हारि गयँ खो जवने कय नाते लगभग कुल अफ़ग़ानिस्तान ग़ज़नविन कय हाथेंम आइ गै। ग़ोर कय शासक गज़नी पै ११८३ मा अधिकार जमा लिहिन।
मध्यकाल में कइयु अफ़गान शासक दिल्ली कय सत्ता पय सासन जमाइन या जमावैक कोसिस किहिन जवने म लोदी वंश कय नाँव पहिला जगहि पय है। अफगानिस्तान पय सिख साम्राज्य कय बडा राजा दिलीप सिंह कय कइयु साल तक सासन रहा l अफगान से मिलिकय बाबर, नादिर शाह औ अहमद शाह अब्दाली दिल्ली पय आक्रमण किहिस । अफ़ग़ानिस्तान कय कुछ जगह दिल्ली सल्तनत कय तरे रहा।
जनसंख्या[सम्पादन | स्रोत सम्पादित करैं]
२०१९ कय अफगानी जानकारी कय अनुसार हिँया कय जनसंख्या ३२.९ मिलियन हय लेकिन यू.एन कय अनुसार यँह कय जनसंख्या ३८ मिलियन हय । २३.९% मनई सहर मा रहत हँय औ ७१% मनई गाँव मे । लगभग ४.७% मनई घुमन्ता हँय । जनसंख्या बढैक दर २.७% हय जवन अफ्रिका कय बहरे कय देसे म सबसे ढेर होय । अइसै रहा तौ यँह कय जनसंख्या २०५० मा ८० मिलियन पहुँचि जाई ।
भाषा औ धरम[सम्पादन | स्रोत सम्पादित करैं]
९९.७% मनइ इस्लाम धरम कय मानत हँय वह में से ढेर सुन्नी होँय। हजारैं सिख औ हिन्दु मनईऔं बड़ा सहर मे रहत हँय (काबुल,जलालाबाद,कन्दहार,गज़्नि)। दारी औ पश्तो यँह कय कामकाज औ बोलिचाली कय भाषा होय । ढेर मनई दुनौ भाषा बोलत हँय । उज़्बेक,तूर्क,बलोची ,पाशायी औ नुरिस्तानी बोलै वाले मनई ओ यँह रहत हँय ।
भुगोल[सम्पादन | स्रोत सम्पादित करैं]
अफ़ग़ानिस्तान चारों ओर से ज़मीन से घेरान है औ यकर सबसे बड़ा सीमा पूरुब कय ओर पाकिस्तान से सटा है। यका डूरण्ड रेखा कहा लैं। बिचेक औ उत्तरपूरुब कय कोना में पहाड माला है जवन उत्तरपूरुब में ताजिकिस्तान मे हिन्दूकुश पहाड कय फइलाव होय। तापमान जनवरि म −१५°C (५ °F) से लइकै −२६ °C (−१५ °F) तक रहाला । जुलाई मा तापमान ३५ °C (९५ °F) से लइकै ४३ °C (१०९ °F) तक होइ सकत हय । बरखा दिसम्बर से लइकै अप्रैल कय बिचेम होत हय । भारत से नज्दिके होयक बावजुदौ इ मानसून कय क्षेत्र से बहरे परा ला । लेकिन कुछ हिस्सन मे (नूरिस्तान) प्रदेस मा मानसून कय बरखा होला ।
बिदेस सम्बन्ध[सम्पादन | स्रोत सम्पादित करैं]
१९४६ में इ संयुक्त राष्ट्र संघ कय सदस्य बना । नाटो से यकर बढिया सम्बन्ध हय । नाटो अफगानिस्तान कय सेना कय तालिमऔ देवैक काम करत हय ।
अर्थ[सम्पादन | स्रोत सम्पादित करैं]
२०१८ म यकर जिडिपी $21.7 billion रहा । अफगानिस्तान यक्ठु कम विकासित देसन मे गिनि जात हय । दा अफगानिस्तान बैंक यँह कय केन्द्रिय बैंक होय ।यँह कय पइसा कय नाँव अफगानी(AFN) होय । ७५ अफगानी बराबर १ अमेरिकी डालर होत हय ।
परसासनिक विभाग[सम्पादन | स्रोत सम्पादित करैं]
अफ़ग़ानिस्तान में कुल ३४ परसासनिक विभाग हँय। यन्हन कय नाँव होय -
सहर[सम्पादन | स्रोत सम्पादित करैं]
सन्दर्भ[सम्पादन | स्रोत सम्पादित करैं]
- ↑ Dictionary.com. The American Heritage Dictionary of the English Language, Fourth Edition. Houghton Mifflin Company, 2004. Reference.com (Retrieved 13 November 2007).
- ↑ Dictionary.com. WordNet 3.0. Princeton University]]. Reference.com (Retrieved 13 November 2007). Archived 28 March 2014[Date mismatch]वेबैक मशीन पर .
- ↑ Central Statistics Organization of Afghanistan: Statistical Yearbook 2012–2013: Area and administrative Population Archived 17 December 2015[Date mismatch]वेबैक मशीन पर .
- ↑ "The World Factbook — Central Intelligence Agency".
- ↑ "Afghanistan". International Monetary Fund. अभिगमन तिथि 26 अप्रैल 2014.
- ↑ "Gini Index". World Bank. मूल से 11 मई 2014 को पुरालेखित. अभिगमन तिथि 2 मार्च 2011.
- ↑ "2015 Human Development Report" (PDF). United Nations Development Programme. 14 दिसंबर 2015. पृ॰ 18. अभिगमन तिथि 14 दिसंबर 2015.
- ↑ "Afghan Population Estimates 1398" (PDF). Central Statistics Organization. 2019. अभिगमन तिथि 4 July 2019.
सन्दर्भ त्रुटि: "Note" नामक सन्दर्भ-समूह के लिए
टैग मौजूद हैं, परन्तु समूह के लिए कोई
टैग नहीं मिला। यह भी संभव है कि कोई समाप्ति
टैग गायब है।
hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva eng_Latn eng_Latn eng_Latn eng_Latn eng_Latn hne_Deva eng_Latn eng_Latn hin_Deva hin_Deva hin_Deva hin_Deva